Kartta lapsipornografian juridisesta asemasta maailmalla.
  Lapsipornografian hallussapito laillista
  Lapsipornografian hallussapito laitonta
  Kaiken pornografian hallussapito laitonta
  Ei tietoa
**Lapsipornografia** on pornografian kategoria, joka sisältää ne pornografiset teokset, joissa esiintyy alle 18-vuotiaita. Lapsipornon valmistamiseen liittyy usein lapsen seksuaalista hyväksikäyttöä, jonka on katsottu olevan erittäin vahingollista lapsen henkiselle ja fyysiselle hyvinvoinnille. Lapsipornon tuotanto ja hallussapito on useissa maissa laitonta toimintaa.

Lapsiporno Suomessa
-------------------

Suomen rikoslain käyttämiä rikosnimikkeitä ovat

* sukupuolisiveellisyyttä loukkaavan kuvan levittäminen
* törkeä sukupuolisiveellisyyttä loukkaavan lasta esittävän kuvan levittäminen
* sukupuolisiveellisyyttä loukkaavan lasta esittävän kuvan hallussapito.

Valtion elokuvatarkastamon tulkinnan mukaan elokuva on lapsipornografiaa silloin kun ohjelmassa kuvataan alle 18-vuotiaita masturboimassa tai osapuolina aidoissa akteissa. Suomen ratifioima lapsen oikeuksien sopimus määrittelee vastaavasti lapsen alle 18-vuotiaaksi ihmiseksi. Sopimuksen ihmiskauppaa käsittelevässä erillisessä lisäosassa lapsiporno määritellään seuraavasti:

> "Lapsipornografialla tarkoitetaan mitä tahansa esittämistä, millä keinoin tahansa, jossa lapsi osallistuu todelliseen tai jäljiteltyyn seksuaaliseen toimintaan, tai mitä tahansa lapsen sukupuolielinten esitystä pääasiallisesti seksuaalisessa tarkoituksessa."
> 
> 

Ennen vuotta 2004 Suomen rikoslaki ei määritellyt selkeästi sanaa "lapsi" pornografiaa koskevassa lainsäädännössä. Kyseisenä vuonna lakiin lisättiin täsmennys: *"lapsena pidetään kahdeksaatoista vuotta nuorempaa henkilöä sekä henkilöä, jonka ikää ei voida selvittää, mutta jonka on perusteltua syytä olettaa olevan kahdeksaatoista vuotta nuorempi".* Lisäys vaikutti teinipornografian laillisuuden arviointiin, sillä osassa EU-maita oli ollut laillista käyttää alle 18-vuotiaita näyttelijöitä teinipornografisissa tuotannoissa.

Suomen lainsäädännössä lapsipornografiaksi määritellään ainoastaan valokuva, videonauha, elokuva tai muu todellisuudenmukainen kuvatallenne mutta ei esimerkiksi piirroksia eikä kertomuksia, jotka esittävät lasta seksuaalisessa kanssakäymisessä tai muutoin loukkaavasti. 

Sen sijaan Ruotsissa lapsipornografiaksi käsitetään myös kuvitteellisista aiheista tehdyt piirrokset. Ruotsi onkin yksi niistä harvoista maista, joissa lapsipornon käsite on laajennettu myös kuvitteellisiin piirroksiin.

Lapsipornon vastainen internet-sensuuri Suomessa
------------------------------------------------

*Pääartikkeli: Internet-sensuuri Suomessa*
Loppuvuodesta 2007 alettiin Suomessa internet-operaattoreille toimittaa vapaaehtoista suodatuslistaa, jolla pyrittiin estämään tavallisia käyttäjiä joutumasta tahtomattaan lapsipornosivustoille. Sensuurilistalle joutui kuitenkin myös laillisia sivustoja, jotka eivät sisältäneet lapsipornoa, sekä sananvapauden puolesta puhuvia sivuja, joilla kritisoitiin suodatusta ratkaisuna lapsipornoon liittyviin ongelmiin.

Katso myös
----------

* Laki lapsipornografian levittämisen estotoimista

Lähteet
-------

1. ↑  Pohjola, Anneli: Insesti uhrin subjektiivisena kokemuksena *Naistutkimus*. Tampereen yliopisto.  Arkistoitu 10.5.2007. Viitattu 11.5.2007.
2. ↑  Lasten seksuaalisen hyväksikäytön vaikutuksia lapsen kehitykseen *Artikkelit*.  10.7.2007. Terveysportti.  Arkistoitu 3.3.2007. Viitattu 11.5.2007.
3. ↑  Rikoslaki (Arkistoitu – Internet Archive) 17 luku 18–19 §.
4. ↑  Rikoslain vastainen pornografia *Esittäjille ja levittäjille*. Valtion elokuvatarkastamo (VET).  Arkistoitu 1.2.2008. Viitattu 27.12.2008.
5. ↑  YK:n yleissopimus LAPSEN OIKEUKSISTA *Sopimukset*.  2010. Suomen UNICEF. Viitattu 23.8.2018.
6. ↑  Pelastakaa Lapset - Rädda Barnen: *Lapsen seksuaalinen hyväksikäyttö ja uudet viestintäteknologiat - Moniammatillinen yhteistyö*, s. 79. Pelastakaa Lapset ry:n julkaisusarja n:o 8. Forssa: Pelastakaa Lapset ry, 2007. ISBN 978-951-98969-9-1. Teoksen verkkoversio (viitattu 5.8.2017).
7. ↑  Mies tuomittiin lapsipornosta Ruotsissa – syy sarjakuvat *Uusi Suomi*.  31.1.2011. Alma Media Oyj.  Arkistoitu 2.2.2011. Viitattu 2.5.2013.
8. ↑  Poliisi laati mustan listan lap­si­por­no­si­vus­tois­ta *Kaleva*.  12.11.2007. Kaleva Media. Viitattu 16.3.2012.
9. ↑  Poliisin nettisensuurista tulvii kanteluita viranomaisille *Uutiset*.  14.2.2008. Tietokone-lehti.  Arkistoitu 17.2.2008. Viitattu 15.2.2008.

Aiheesta muualla
----------------

* Kuvia tai muita tiedostoja aiheesta **Lapsiporno** Wikimedia Commonsissa